Mann funnet død i Lyngdal
En savnet mann i 60-årene ble torsdag ettermiddag funnet død i Rosfjorden i Lyngdal. Politiet etterforsker saken.
Rosfjorden ved Lyngdal. Foto: Skjermdump Google Maps Vis mer
Publisert torsdag 03. mars 2022 - 18:36
Mannen ble meldt savnet av sin familie 22. februar. Han ble sist sett ved Agnefest båthavn i Lyngdal 17. februar.
Reagerer på utestengelse av russiske barn og unge fra Norway Cup
Mannen ble funnet død i søkeområdet innerst i Rosfjorden, og han er identifisert som den savnede, bekrefter politiet, som har orientert de pårørende.
– Vi vet ikke hva som har skjedd her, og holder alle muligheter åpne, men det er ikke mistanke om noe kriminelt. Saken blir etterforsket, sier operasjonsleder Tom Einar Gausdal i Agder politidistrikt til NTB.